ถนนแยกซอยลาดพร้าว 101 เป็นเส้นทางจราจร ที่เชื่อมถนนลาดพร้าว กับวัดบึงทองหลาง มีความยาวประมาณ 2.8 กิโลเมตร (ถนนลาดพร้าวถึงหน้าวัดบึงทองหลาง) และเชื่อมไปยัง ซอยโพธิ์แก้ว เพื่อไปยังถนนนวมินทร์ หรือสุขาภิบาล 1 และไปยังจุดอื่น ๆ ได้อีกหลายเส้นทางตามระบบการจราจร ความเป็นมาถนนลาดพร้าว 101 (วัดบึงทองหลาง) จากคำบอกเล่าวัดบึงทองหลางที่แต่เดิมจะต้องเดินทางเรือใน #คลองโพงพาง หรือคลองจั่น เท่านั้นไม่มีถนนตัดผ่าน และสามารถสัญจรไปได้ หรือต้องสัญจรด้วยการเดินเท้าไปตามคันนาของชาวบ้านเดินลัดทุ่งเพื่อไป ตลาดบางกะปิซึ่งเมื่อเทียบกับสมัยปัจจุบันต้องถือว่าไกล หลวงพ่อสิงห์โต ติสฺโส (พระครูพิศาลวิริยคุณ อดีตเจ้าอาวาสวัดบึงทองหลาง พ.ศ.2501-254ู) เล่าให้ศิษย์ชั้นหลังฟังเสมอว่า สมัยก่อนแถววัดบึงทองหลางลำบาก ตรงไหนก็มีแต่คลองแต่น้ำ ไปไหนที่ต้องพายเรือจากคลองลำพวย ไปที่คลองแสนแสบ พายเรือกันเป็นวัน จุดเริ่มต้นและกำเนิดของถนน ด้วยความยากลำบากในการเดินทาง หลวงพ่อสิงห์โต ติสฺโส เจ้าอาวาสวัดบึงทองหลางในขณะนั้น จึงเริ่มดำเนินการ เมื่อ พ.ศ.2508 ได้เดินขอรับบริจาคที่ดินของชาวบ้าน เพื่อตัดทำถนนจากถนนลาดพร้าว ลากยาวมาจนถึงวัดบึงทองหลาง ชาวบ้านครั้งแรกไม่เข้าใจ บริจาคที่ดินด้วยความสงสัยว่า ทำไมหลวงพ่อขอทั้ง 2 ฝั่ง เอาแนว 'คันนา' เป็นจุดศูนย์กลาง รวม 2 ข้าง (ช้าย-ขวา) 20 เมตร หลวงพ่อโตได้ขอบริจาคที่ดินจากชาวบ้าน กว้าง 20 เมตร ยาว 2440 เมตร เพื่อทำถนนเข้าวัดบึงทองหลาง ได้รับความร่วมมือจากเจ้าของที่ดินเป็นอย่างดี กรณีคนเห็นประโยชน์ แต่ก็มีทั้งให้ ไม่ให้ สนับสนุนและไม่สนับสนุน ซึ่งหลวงพ่อสิงห์โต ติสโส เล่าให้ฟังบ่อย ๆ ว่า “ #สมัยนั้นที่ดินไม่มีราคา ขอคนละ 10 เมตร จึงไม่มีใครว่าอะไร ถ้าเป็นอย่างสมัยนี้ไม่ได้หรอก ตารางวาละหลายหมื่นคงไม่มีใครให้” เมื่อได้ที่ดินมาแล้ว หลวงพ่อสิงห์โต ติสฺโส ได้ทำหนังสือของบประมาณจากรัฐตามลำดับ ในขณะนั้นนายชำนาญ ยุวบูรณ์ (20 ตุลาคม พ.ศ. 2457-เสียชีวิต 1 กรกฎาคม พ.ศ. 2558,อายุ 100 ปี) เป็นอธิบดีกรมการปกครองในขณะนั้น และอดีตผู้ว่าราชการจังหวัดกรุงเทพมหานคร ระหว่าง พ.ศ.2516 นายชิต อินทรอำพรรณ เป็นหัวหน้าเขตบางกะปิ การทำถนนในครั้งนั้นได้งบประมาณจากรัฐ เอามาจ้างคนขุดดินทำถนน เมตรละ 40 บาท กิโลเมตรละ 40,000 บาท แต่งบประมาณจากรัฐไม่พอ หลวงพ่อสิงห์โตจึงได้บริจาคเพิ่มสมทบไปอีก 17,000 บาท จึงได้ถนน กว้าง 10 เมตร ยาว 2440 เมตร เป็นถนน 2 จราจร ปัจจุบัน ขยายเป็น 20 เมตร 4 ช่องจรจรโดยงบประมาณแผ่นดิน เมื่อหลัง พ.ศ.2540 แล้ว เป็นที่สะดวกอย่างยิ่งในการจราจรในปัจจุบัน จึงเป็นเหตุผลที่ว่าเมื่อมีการขยายถนน จึงไม่ต้องมีการเวนคืนจากประชาชน รัฐไม่ต้องเสียงบประมาณเพิ่มในการเวนคืน ด้วยเพราะอดีตเจ้าอาวาสวัดบึงทองหลาง คิด ทำ ริเริ่ม ดำเนินการไว้ คนเสียงคนบ่นว่าหลวงพ่อ ทำทำไม ? ซึ่งทั้งคนเห็นด้วย ไม่เห็นด้วย สนับสนุน และคัดค้าน ด้วยเพราะยังไม่เห็นประโยชน์ ซึ่งต้องรอเวลาอีกหลายสิบปี จึงเห็นประโยชน์และเข้าใจ ดังที่ปรากฏในหนังสือที่ รศ.ดร.พิเชฐ ทั่งโต อดีตศิษย์วัดบึงทองหลางได้เรียบเรียงไว้ เรียกว่า '#ถนนชีวิตของหลวงพ่อสิงห์โต' ซอยในถนนลาดพร้าว 101 (วัดบึงทองหลาง) ชื่อซอย ซอย 28 (ซอยลุงหล่อป้าสง่า) ซอย 13 (ซอยแจ่มจำรัส) ซอย 11 (ซอยอารีนุรักษ์) ซอย 29 (ซอยแม่อ่ำ ฉิมพิทักษ์) ซอย 31 (ซอยทับภักดี) ซอย 39 (ซออยสุวรรณ) ซอย 37 (ซอยลาบพงษ์) ซอย 35 (ซอยสุดสงวน) ซอย 21 (ซอยเทียนถวิล) เป็นต้น ชื่อความเป็นมาของชื่อซอย (1) #ตั้งตามชื่อเรียกโดยมีที่มาจากชื่อเจ้าของที่ดินเดิม ที่เคยบริจาคให้วัดบึงทองหลางตั้งแต่เมื่อ พ.ศ.2508 เป็นชื่อของผู้บริจาค นามสกุลผู้บริจาค หรือมีส่วนร่วมต่อการบริจาคในอดีต เช่น ซอย 28 (ซอยลุงหล่อป้าสง่า) ซอย 13 (ซอยแจ่มจำรัส) ซอย 11 (ซอยอารีนุรักษ์) ซอย 29 (ซอยแม่อ่ำ ฉิมพิทักษ์) ซอย 31 (ซอยทับภักดี) ซอย 39 (ซออยสุวรรณ) ซอย 37 (ซอยลาบพงษ์) ซอย 35 (ซอยสุดสงวน) ซอย 21 (ซอยเทียนถวิล) เป็นต้น (2) #ตั้งตามคำเรียกที่คุ้นชินกันในปัจจุบัน เช่น ลาดพร้าว 101 ซอย 38 (ซอยแท็งค์น้ำเก่า) ซอย 44 (หมู่บ้านเสรี ลาดพร้าว) ซอย 20 22 24 (หมู่บ้านนครไทย 21) ซอย 32 (ซอยทาวน์เฮาต้นสน) ซอย 25 (ซอยสุขสันต์นิเวศ 2) ซอย 33 (ซอยหมู่บ้านสีฟ้า) เป็นต้น (3) #ตั้งชื่อตามซอยใหญ่ด้วยไม่มีชื่อแต่จะใช้คำว่าถนนลาดพร้าว ซอย 101 ตามซอยใหญ่ เช่น ลาดพร้าว 101 ซอย 17 เป็นต้น ป้ายชื่อซอย จึงเป็นประหนึ่งใบอนุโมทนาบัตร #ใบประกาศเกียรติคุณที่สะท้อนถึงความเป็นมาในอดีต ที่บรรพชนคนรุ่นก่อนได้ทำไว้ให้คนรุ่นปัจจุบัน นำมาเล่าเพื่อว่าสิ่งนี้เคยมีและเกิดขึ้นที่วัดบึงทองหลาง สถานที่สำคัญ วัดบึงทองหลาง (ที่ตั้งมูลนิธิพระครูพิศาลวิริยคุณ และ มูลนิธิพระครูธรรมสมาจารย์) โรงเรียนมัธยมวัดบึงทองหลาง โรงเรียนวัดบึงทองหลาง จัดการศึกษาระดับประถมศึกษา สังกัดกรุงเทพมหานคร วิทยาลัยศิลปหัตถกรรมกรุงเทพ อ้างอิง